钦定古今图书集成/理学汇编/字学典/第096卷 > 王邃
## 钦定古今图书集成/理学汇编/字学典/第096卷 > 王邃

按《王邃别传》，“邃字处重，琅邪人，舒弟也。意局刚清，以
政事称。累迁中领军尚书左仆射。”舒邃并敦从弟。
按《宣和书谱》，王邃作行书，有羲献法。疑是其家子弟，
故典刑具在，而后世虽断纸馀墨，亦复宝之也。婚事
一帖，尤为人所知，流传至今。观其布置婉媚，构结有
法，定非虚得名。今御府所藏行书一婚事帖。